《卢星野方伯别墅》
明代·何其厚

闻君卜地剪蒿莱，水竹渠荷绕户裁。心远不嫌城市近，机忘犹喜鹭鸥来。

蓬扉散帙看云卧，花坞鸣桡泛月回。休自题门矜独乐，耆英嘉会此中开。

作者简介：何其厚，字应坤。南海人。明世宗嘉靖十九年（一五四○）举人。初授南京刑部司务，寻进户部郎中。以忤同官归。清温汝能《粤东诗海》卷二四、清吴道镕《广东文徵作者考》卷三有传。